Henry Akpenamawu Kofi Wampah

Dr. Henry Akpenamawu Kofi Wampah er en ghanesisk økonom, som fra 2012 til 2016 var sentralbanksjef for Ghanas bank. Før dette var han første visesentralbanksjef.  

Han er gift og har seks barn. 

Utdanning og yrkeskarriere
Utdanningsmessig har han en B.A. (Hons) i økonomi og statistikk fra University of Ghana i Legon fra 1977. Etter dette har han en mastergrad og en Ph.D (1986) fra McGill University.  

Han begynte å jobbe i sentralbanken første gang i 1986, og han var leder for forskningsavdelingen der fra 1996 til 2001. Mens han har jobbet i sentralbanken har han også jobbet for IMF. I 2001 ble han lånt ut til West African Monetary Institute (WAMI), der han var direktør for avdelingen for forskning og statistikk. Her jobbet han med programmet West African Monetary Zone (WAMZ), med å forberede medlemslandene (Gambia, Ghana, Guinea, Nigeria og Sierra Leone) på en valutaunion.Today Newspaper – Dr Wampah – first deputy governor of the Bank of Ghana , besøkt 18. september 2013. 

I 2009 kom han tilbake til sentralbanken, da han ble utnevnt til første visesentralbanksjef 16. mai. Denne stillingen hadde han fram til 2012, da han i august midlertid overtok stillingen som sentralbanksjef, da daværende sentralbanksjef Kwesi Bekoe Amissah-Arthur ble utnevnt til Ghanas visepresident. Wampah ble formelt utnevnt til sentralbanksjef i april 2013.Expose Ghana - Dr. Henry Kofi Wampah Is Governor of Bank of Ghana , besøkt 18. september 2013. 

Han trakk seg som sentralbanksjef i mars 2016. Dette ble av parlamentsmedlem Anthony Akoto Osei forklart med bl.a. dårlig samarbeid mellom Wampah og visepresident Kwesi Amissah-Arthur.Pulse.com.gh - No bad blood between me and Wampah - Veep (arkivert), besøkt 9. mai 2016. Han valgte også å gå av før terminen utløp (5. august) for å gi president John Mahama tid til å finne en ny sentralbanksjef nå, i stedet for under presidentvalgkampen senere i 2016.Ghana Business Nwas - Dr. Wampah to step down as Bank of Ghana governor – Report, besøkt 9. mai 2016. Det har også vært press på Wampahs avgang etter at hans svigersønn ble arrestert i forbindelse med en narkotikasak.Pulse.com.gh - Who replaces Dr. Henry Kofi Wampah as BoG Governor?, besøkt 9. mia 2016. 

Abdul Nashiru Issahaku overtok som sentralbanksjef 1. april 2016. Han kom da fra stillingen som visesentralbanksjef. 

Referanser

Kategori:Sentralbanksjefer
Kategori:Økonomer
Kategori:Ghanesere
Kategori:Fødselsår ikke oppgitt